In Stockholm hani zerscht zunere Kollegin go  esse chöne und nochher bini mitme andere Schwed an schwedische Unihockey-Final. Im Gegesatz zu de Viertel- und Halbfinals gits do nur eis Spiil im Globen, amne chugelförmige Stadion   Es sind beidi Final gad nochenand gsi. Bi de Fraue het Balrog us Stockholm gege Falun mit 4-2 gwunne, zwüscheziitlich isch es mol 2-2 gsi. Bim Herrefinal sind denn nomel 5000 Lüüt meh cho und es isch mit 14′000 Lüüt sozege  usverchauft gsi. Döte het Warberg us de nöchti vo Göteborg gege AIK (Stockholm) mit 2-6 verlore, bim Stand vo 2-4 hends de Goali usegno und nomel zwei kassiert. Es isch nochem erschte Drittel 1-1 und nochem zweite 2-2 gsi und somit lang spannend blibe   Obwohls Final in Stockholm gsi isch, het mer nur dFans vo Warberg gseh und ghört. Het aber trotzdem nüt gnützt…